**Socialinė parama mokiniams**

Dėl socialinės paramos mokiniams bendrai gyvenantys asmenys ar vienas gyvenantis asmuo gali kreiptis į **Vilniaus miesto socialinės paramos centro Socialinio darbo skyrių.** **Dėl nemokamo maitinimo galima kreiptis nuo liepos 1 d.** **per visus mokslo metus, dėl paramos mokinio reikmenims - iki spalio 5 d.**

Mokiniai turi teisę į:

* **nemokamus** **pietus**, **nemokamą maitinimą vasaros atostogų metu mokyklose organizuojamose dieninėse vasaros poilsio stovyklose ir paramą mokinio reikmenims įsigyti**, jeigu vidutinės pajamos vienam iš bendrai gyvenančių asmenų ar vienam gyvenančiam asmeniui per mėnesį yra mažesnės kaip 1,5 VRP (183 Eur) dydžio;
* **nemokamus pusryčius**, jeigu vidutinės pajamos vienam iš bendrai gyvenančių asmenų ar vienam gyvenančiam asmeniui per mėnesį yra mažesnės kaip 1,2 VRP (146,40 Eur)  dydžio ir esant socialinio darbuotojo rekomendacijai, šiais atvejais:
	+ kai mokinys patiria socialinę riziką arba mokinį augina bendrai gyvenantys asmenys, patiriantys socialinę riziką;
	+ tėvai (vienas iš tėvų) ar mokinys, dėl kurio kreipiamasi, turi negalią;
	+ šeimoje auga 3 ir daugiau vaikų;
	+ įvykus gaisrui, padariusiam žalą bendrai gyvenančių asmenų turtui, sveikatai.

Atsižvelgiant į bendrai gyvenančių ar vieno gyvenančio asmens gyvenimo sąlygas - kai mokinys auga su vienu iš tėvų, auga trys ir daugiau vaikų, tėvai (vienas iš tėvų) ar mokinys, dėl kurio kreipiamasi, turi negalią, įvykus gaisrui, padariusiam žalą bendrai gyvenančių asmenų turtui, sveikatai, mokinys patiria socialinę riziką arba mokinį augina bendrai gyvenantys asmenys, patiriantys socialinę riziką, mokiniai turi teisę į **nemokamus pietus**ir **nemokamą maitinimą vasaros atostogų metu mokyklose organizuojamose dieninėse vasaros poilsio stovyklose**, jeigu vidutinės pajamos vienam iš bendrai gyvenančių asmenų ar vienam gyvenančiam asmeniui per mėnesį yra mažesnės kaip 2 VRP (244 Eur) dydžiai.

Bendrai gyvenantys asmenys ar vienas gyvenantis asmuo turi pateikti [prašymą-paraišką](http://www.spcentras.lt/download.php/fileid/299)socialinei paramai mokiniams gauti (pildoma vietoje) arba elektroniniu būdu [ČIA](http://www.spis.lt/) ir šiuos dokumentus:

* asmens tapatybę patvirtinantį dokumentą;
* vaiko gimimo liudijimą;
* pažymas apie pajamas (visų pajamas gaunančių bendrai gyvenančių asmenų ar vieno gyvenančio asmens už 3 paskutinius mėnesius iki kreipimosi mėnesio arba kreipimosi mėnesio);
* pagal aplinkybes - kitus reikiamus dokumentus.

Šiuos dokumentus reikia pateikti, jeigu nėra duomenų bazėse:

* pažymą iš ugdymo įstaigos, jeigu mokinys mokosi pagal priešmokyklinio ugdymo programą arba mokiniui yra sukakę 16 metų ir daugiau;
* santuokos liudijimą;
* sutuoktinio mirties liudijimą, jei pareiškėjas yra našlys;
* ištuokos liudijimą, jei pareiškėjas yra išsituokęs.

Dėl paramos skyrimo bendrai gyvenantys asmenys ar vienas gyvenantis asmuo turi kreiptis pagal deklaruotą gyvenamąją vietą, o jei gyvenamoji vieta nedeklaruota arba nesutampa su faktine gyvenamąja vieta Vilniaus mieste - pagal faktinę gyvenamąją vietą į Socialinio darbo skyriaus darbuotojus, aptarnaujančius seniūnijų gyventojus šiais adresais:

|  |  |  |  |  |  |
| --- | --- | --- | --- | --- | --- |
| **Seniūnija** | **Adresas, kab. Nr.** | **Telefono Nr.** | **Seniūnija** | **Adresas, kab. Nr.** | **Telefono Nr.** |
| **ANTAKALNIS** | Antakalnio g. 17, 2 kab. | (8 5) 231 5285 | **PAŠILAIČIAI** | Žemynos g.1, 9 kab. | (8 5) 270 435 |
| **FABIJONIŠKĖS** | S. Stanevičiaus g. 24, 30 kab. | (8 5) 248 4171 | **PILAITĖ** | Vydūno g. 20, 5 kab. | (8 5) 230 7580 |
| **GRIGIŠKĖS** | Vilniaus g. 6, 207 kab. | (8 5) 243 2880 | **RASOS** | Kauno g. 3, 105 kab. | (8 5) 249 6837 |
| **JUSTINIŠKĖS** | Rygos g. 15, 5 kab. | (8 5) 240 0179 | **SENAMIESTIS** | Kauno g. 3, 103 kab. | (8 5) 212 0416 |
| **KAROLINIŠKĖS** | L. Asanavičiūtės g. 20/2, 8 kab. | (8 5) 216 82 44 | **ŠEŠKINĖ** | Šeškinės 28, 1 kab. | (8 5) 241 7813 |
| **LAZDYNAI** | Erfurto g. 29, 9 kab. | (8 5) 240 1698 | **ŠNIPIŠKĖS** | Juozapavičiaus g. 10A, 3 kab. | (8 5) 275 4972 |
| **NAUJAMIESTIS** | Odminų g. 3, 209 kab. | (8 5) 212 5704 | **VERKIAI** | Kalvarijų g. 156, 7 kab. | (8 5) 272 2972 |
| **NAUJININKAI** | Kauno g. 3, 104 kab. | (8 5) 213 7670 | **VILKPĖDĖ** | Kauno g. 3, 419 kab. | (8 5) 233 4061 |
| **NAUJOJI VILNIA** | Pergalės g. 8, 206 kab. | (8 5) 260 6895 | **VIRŠULIŠKĖS** | Viršuliškių g. 53, 2 kab. | (8 5) 240 0327 |
| **PANERIAI** | Agrastų g. 16, 7 kab. | (8 5) 264 1374 | **ŽIRMŪNAI** | Žirmūnų g. 143, 120 kab. | (8 5) 277 0613 |
|   |   |   | **ŽVĖRYNAS** | Juozapavičiaus g. 10A, 4 kab. | (8 5) 275 7023 |

I, II, IV - 7.30-16.30 val.; III, V - 7.30-11.30 val.; pietų pertrauka - 11.30-12.15 val.

*Kauno g. 3, 01314 Vilnius
Tel. (8 5) 233 3986
Faks. (8 5) 213 3663**info@spcentras.lt*